Sciles Hobby Zone: Август 2016
Публикувано от Anna Atanasova в 8:14 ч. Няма коментари:
Миналото пречи на бъдещето (Ревю на "Грозна любов")
Здравейте мили мой :) Ето, че вчера официално приключих с прочита на "Ugly Love". И този път Колийн Хувър не ме разочарова, дори напротив, заради книгата се лиших от тъй скъпоценния си сън. Тук е момента да благодаря на невероятния екип на The Diary Of A Book Junkie, които бяха така добри да преведат книгата на български. Като фен на Колийн Хувър, Ви благодаря от все сърце :)
Историята започва от гледната точна на Тейт, млада жена, която се мести да живее при брат си в Сан Франциско. Още с нанасянето си в апартамента, тя се сблъсква в Майлс - приятел на брат й и съсед. Първата им среща въобще не е приятна и не оставя добри впечатления у Тейт. Впоследствие, опознавайки се, между Майлс и Тейт започват да прехвърчат искри, а привличането между двамата започва да става все по-силно и осезаемо. Накрая двамата се съгласяват да започнат връзка, която да включва само физически контакт. За да избегнат бъдещи усложнения те следват две прости правила:
1. Тейт да не пита за миналото на Майлс.
2. Да не очаква бъдеще с него.
И подобно на романтичните Холивудски комедии, колкото повече време героите започват да прекарват заедно, толкова повече връзката им се усложнява. Тейт започва да иска повече и да се надява да промени Майлс, който пък от своя страна не е готов и затова винаги се отдръпва от нея. Причината е в изпълненото му с болка минало, за което той още не си е простил...
Колийн Хувър е невероятна писателка и аз просто я О. Б. О. Ж. А. В. А. М. :) Не знам как така всяка нейна книга ми харесва дори повече от предходните й и винаги успява да ме докосне. Въпреки че, историите и героите й са привидно обикновени, без грам "фантастично" в себе си, авторката някак винаги успява да вмъкне това чувство на "мистерия" в книгите си, което те кара да продължаваш да четеш ред след ред и да отгръщаш страница след страница, в търсенето на отговори...
Признавам си, че в някои моменти главният герой - Майлс ме дразнеше изключително много, защото се държеше като пълен з*дник. После, с навлизането ни в историята (и най-вече благодарение на главите от неговата гледна точка) успяхме да разберем причините за поведението му. И дълбоко пазеното му минало.
Тейт пък бе като хлътнала гимназистка - въпреки онези гореспоменати моменти, тя продължаваше да се връща при него. Защото знаеше, че и той изпитва чувства към нея, и не се отказваше. През цялото време героинята се бе вкопчила в надеждата, че ако не го притиска твърде много, той най-накрая ще се разкрие и ще отвърне на чувствата й.
Въпреки че краят ми бе предвидим, предшестващите го действия бяха добре измислени, без нищо излишно по тях. Затова и четенето премина леко и бързо.
Ако сте запознати с творчеството на Колийн Хувър и най-вече, ако го харесвате, то задължително трябва да прочетете "Ugly Love". Подобно на останалите романи от Хувър и този изобилства от типичната за нея "страстна" любов, която се сблъсква с миналото и дълбоко пазените му тайни. И всичко това поднесено на читателите по емоционален и загадъчен начин.
Публикувано от Anna Atanasova в 7:06 ч. Няма коментари:
Етикети: #книга, #ревю, грозна любов, книга, книжно ревю, Колийн Хувър, ревю, love, ugly
Здравейтее приятели! Ето го и новия ни общ таг, за който благодарим на Eva-Mariya . От своя страна ние ще тагнем Кая и Теди .
1. Космос: Назови книга, която не принадлежи на този свят (необикновена) - развива се на място различно от твоето.
Скот: "Лабиринтът: Невъзможно бягство". По-различно, здраве му кажи. Добре де, има, но сега само за него се сещам :D
Стайлс: "Двор от рози и бодли". Ех, Притиян определено е необикновен и магически :)
2. Черна дупка: Книга, която напълно те е погълнала.
Скот: Само 1, отново ? "Ангелско нашествие", "Въглен в пепелта", "Never, Never".
Стайлс: Всъщност последната книга, която прочетох за ден бе "Звезден полет". Толкова ме увлече, че както си бе сутринта, хоп, изведнъж стана време за вечеря :D
3. Светлинна скорост: Назови книга, за която си толкова нетърпелива, че би пътувала със светлинна скорост, за да я вземеш.
Скот: "A torch against the night" на Сабаа Тахир, "The cursed child" на Роулинг.
Стайлс: Освен горе изброените, с нетърпение очаквам и "The rose & the dagger" и останалите книги от поредицата "Двор от рози и бодли".
4. Мъглявина: Назови книга с красива корица.
Скот: "Звезден полет". Това определено е най-красивата корица на рафта ми. Само я погледнете.
Стайлс: Да, много е красива :) Освен нея се сещам и за "Самодива". Корицата й е просто уникална - приказна, мистериозна. Като някаква картина е.
5. Мултивселена: Назови spin-off поредица, която обичаш.
Скот: Ами не съм я чела, все още, но съм сигурна, че ще я обикна разклонението на "Прелестни създания" за Ридли и Линк - "Dangerous creatures".
Стайлс: Единственото разклонение, (ако въобще е такова) което съм чела е "Фор".
6. Гравитация: Назови любимата си двойка, която сякаш се привлича с гравитационни сили.
Скот: Итене - Итън и Лена. Те бяха просто... Уау
Стайлс: Шахризад и Халид - един от любимите ми шипове.
7. Големият взрив: Назови книга, която те запали по четенето.
Скот: Ами... "Игрите на глада" и "Предимствата да бъдеш аутсайдер".
Стайлс: Единствения и неповторим (драматична пауза)... "Пърси Джаксън".
8. Астероид: Назови кратка история или новела, която обичаш.
Скот: Може би историята от "Хрониките на Магнус Бейн" в която Магнус е в Перу.
Стайлс: В момента се сещам само за "Never, Never". Ако ги броим общо обаче не са точно кратки.
9. Галактика: Назови книга, с няколко гледни точки.
Скот: "Предани", "Ugly Love", "Легендата".
Стайлс: "Въглен в пепелта".
10. Космически кораб: Назови заглавие за книга, което би било идеално име за космически кораб.
Скот:"Legend","ClockworkAngel","Wildalone","Great Expectations","Unbroken","Starflight",
"Delirium","Requiem","A walk to remember","Twilight","Moll Flanders"
Стайлс: Ехее, ти какво направи... Цяла флотилия. Star Wars :D
Първото име, което ми идва на ум е "Предани", което не ми звучи особено подходящо за кораб. "Бунтовници" обаче е друга работа :D
Това беше от нас. Надяваме се тага да ви е харесал.
Публикувано от Anna Atanasova в 10:15 ч. 1 коментар:
Етикети: #книжен таг, таг
Възможно ли е да се влюбиш в човек, без дори да си го виждал? (Ревю на "Прикачен")
Здравейте приятели! Винаги съм приема Рейнбоу Роуъл за женския вариант на Джон Грийн - книгите й са хит и всички ги четат. След като се запознах първо с "Фенка", а след това и с "Елинор и Парк" започнах да разбирам защо хората толкова ги харесват. Затова и веднага след като се сдобих с новата й книга, се захванах да я чета. Което за мен си е постижение, защото обикновено оставям книгите да "отлежат"преди да ги започна :)
Действието в "Прикачен" се развива през последните месеци на 1999 година, в навечерието на новото хилядолетие. Линкълн - главния герой, е затворен млад мъж, който се е върнал да живее при майка си след тежка раздяла. Той работи като специалист по Интернет сигурността в ИТ отдела на издателство "Куриер". Въпреки доброто заплащане и многото свободно време, Линкълн не е особено доволен от работата си, главно поради две причини:
1) Работи посред нощ.
2) Работа му включва четенето на чужди имейли.
Всъщност Линкълн не е подозирал, че работата му ще се състои в това да следи дали имейлите на служителите съдържат "забранени" думи и дали не се използват за лична кореспонденция. Тук се появяват Бет и Дженифър. Техните имейли преливат от горе посоченото. Линкълн знае, че трябва да им изпрати предупреждение, но сърце не му дава :D Имейлите между двете приятелките са толкова истински, интересни и забавни, че Линкълн започва да ги чете като начин за развличане докато смяната му свърши. И така имейл след имейл; вечер след вечер, Линкълн започва да се влюбва в Бет. Проблемът, по-точно проблемите са:
1.Как да кажеш на човека в когото си влюбен, че четеш личната му кореспонденция? 2.Въпросният човек може вече да е зает.
"Прикачен" бе истинска дилема за мен. 90% от книгата ми хареса, но имаше едни 10% които не ми допаднаха или по-точно - подразниха (за тях ще спомена по-долу).
Първо ще запозна с Бет и Дженифър, другите главни герои след Линкълн. Понеже от анотацията разбрах, че влюбването на Линкълн в Бет ще играе основна роля в историята, все си мислех, че гледните точки на двамата ще се редуват. Да, ама не :) Рейбоу Роуър е избрала да ни представи двете героини само чрез имейлите им. Благодарение на тях ние успяхме да добием представа за животите на двете приятелки. Всъщност те споделяха доста неща помежду си - как са се запознали с половинките си, как са изглеждали в колежа, какви са плановете и мечтите им, от какво се страхуват. Тук е момента да включа, че много ми допаднаха професиите им - редактор и кино критик... Въобще цялата идея за работата в издателство, писането на статии, рецензии и т.н.
Допадна ми също и това, че в имейлите имаше препратки към различни филми и актьори. Вярно, много от тях бяха неизвестни за мен, но това някак успя да ми предаде по-добре атмосферата на 90-те . И разбира се, Линкълн - главният герой в историята.
Линкълн бе описан като изключително срамежлив, притеснителен, добродушен и мил. Той бе от типа момчета, които предпочитат да си стоят у дома, играейки на видео игри, вместо да се шляят насам-натам. Това в никакъв случай не го правеше загубеняк, дори напротив, Бет го намираше за "готин по онзи старомоден начин". Най-много от всичко ми допадна неговото постепенно израстване - от отегчения младеж, който живееше при майка си в началото, и само възхваляваше бившата си приятелка (въпросните 10% които ме дразнеха), той успя да се превърне в независим млад мъж. Един вид, влюбването му в Бет го подтикна към тъй дългоочакваната промяна... Сладурско :D
Мисля, че думата която най-добре описва героите на Рейнбоу Роуъл е... очарователни. Харесах идеята за това, че може да се влюбиш в някой без да си виждал физиката му. Обикновено в YA литературата героите извършват нещо велико на по 15/16 години. Тук, въпреки че героите бяха по-възрастни (добре де, бяха малко по-възрастни, но схванахте идеята) те все още бяха по детински несигурни и тепърва навлизаха в света на възрастните.
За финал искам да кажа, че ако вече сте запознати с творчеството на Рейнбоу Роуъл задължително трябва да прочетете "Прикачен". Книгата си е в типичния стил на авторката и сигурно ще ви хареса. Относно онези 10%, мисля да ги преглътна. Дължа ги на факта, че това все пак е била първата й книга :)
Публикувано от Anna Atanasova в 3:26 ч. Няма коментари:
Етикети: #издателство, егмонт, издателство Егмонт, книжно, книжно ревю, Прикачен, ревю, Рейнбоу Роуъл
Публикувано от Ralitsa Urukova в 7:23 ч. 2 коментара:
The Booktube Bestie Game Part 2
Здравейте. Скот се завръща. За 1 игра, но все пак/ Видях това от Павлина. Много ми хареса, и сега със Стайлс ще го направим. И така, надявам се да отговоря правилно, защото уж се водя неин парабатай. Не искам да се изложа.
1. Кой е любимият й жанр?
Предположение : Любим жанр на Стайлс е фентъзито/YA- книги от рода на "Легендата", "Пърси Джаксън" и "Звезден полет"
Реален отговор : Като цяло нямам конкретен любим жанр. Предимно четивата ми са YA, но стига нещо да ми се стори интересно и да ми грабне окото, го чета независимо от жанра му.
2. Герой по който си пада?
Предположение : Хмм, нека помисля. Пийта ит "Игрите на глада", Фор "Дивергенти", Ливай от "Фенка", но много й беше допаднал Халид от "Гневът и зората" и Етиен от "Целувка за Ана".
Реален отговор : Ох, обичам всички. Невъзможно е да кажа само 1 единствен. Пийта от"Игрите на глада", Фор от "Дивергенти", Халид от "Гневът и зората", Тъмнейший от "Гриша" и др.
3. Книги/Автори, които бихме чели заедно?
Предположение : Определено Рик Риърдън . Сабаа Тахир, Колийн Хувър. Може би и Рейнбоу Роуъл.
Реален отговор : "Хари Потър" и "The Young Elites"
4. Коя книга е препрочитала най-много пъти?
Мисля, че Стайлс не е препрочитала книга. Тя обича новите приключения. А ако го е правила, то книгите ще са "Пърси Джаксън".
Реален отговор : "Аз преди теб"
5. Кой е любимият й неин пост?
Мисля, че е ревюто й на "Гневът и зората". Много е горда с него.
Реален отговор : "Гневът и зората"
Точки : (Много съм добра) 1
6. Кой герой я дразни най-много?
Ще заложа на Рис и Джейк от "Самодива" на Краси Зуркова.
Реален отговор : Джулиет от "Разбий ме". Много ме дразнеше това момиче.
Точки : 0 (Знаех си, че си ти Джулиет. Мамка му)
7. Кой има по-голяма вероятност да заплаче, докато чете?
Предположение : Мисля, че аз, хаха.
Реален отговор : Мисля, че аз съм по-склонна към реването.
8. На коя героиня би ме оприличила Стайлс?
Предположение : Героиня? Хмм, трудно. Засега съм си Скот, но от женските герои мисля, че би ме оприличила на Трис от "Дивергенти.
Реален отговор : Лена от "Прелестни създания"(не винаги е нужно да говориш, за да се разберем), Трис от "Дивергенти"(все пак си безстрашна), Кристина от "Дивергенти"(добър приятел+риташ задници), Ана от "Целувка за Ана"(филми, писане, Париж), Айла от "Рисунка за Айла"(романтика, момчета, обичаш Ню Йорк), Крес от "Крес"(защото си бог на компзтрите, хакаш акаунтите на хората)
9. Кой е любимият й филм по книга?
Предположение : "Игрите на глада : Възпламеняване" или "Град от кости". Едно от двете.
Реален отговор : "Игрите на глада : Възпламеняване" и "Сойка присмехулка 1 и 2".
10. Коя е любимата й поредица?
Предположение : Ох, това е много трудно. Тя е много привързана към "Пърси Джаксън", но пък много харесва и "Скълдъгъри плезънт". Но залагам на Пърси.
Реален отговор : "Реликвите на смъртните", "Легендата", "Гриша" и "Скълдъгъри плезънт" forever :)
Точки : 1. Поне "Скълдъгъри плезънт" познах
Общ резултат : 6/10 . Пълен срам. *Отивам да се скрия някъде*
Надявам се играта да ви е харесала. Който гледа тази игра- да се чувства тагнат. В предния пост можете да видите нейните предположения с моите отговори.
Автор (и засрамен парабатай) : Скот
Публикувано от Ralitsa Urukova в 2:26 ч. 1 коментар:
Етикети: #игра, #книга, #книжен таг
Публикувано от Anna Atanasova в 13:27 ч. Няма коментари:
Rules of Book Tag
Здравейте приятели! Много благодаря на Melly c за тага. От своя страна аз пък ще тагна моя съблогърник Скот и Ева К.
Една от любимите ми книги е "Гневът и зората" от Рене Ахдие. Харесах абсолютно всичко в тази книга. Също така бих препоръчала и поредицата "Легендата" от Мари Лу. О, да не забравям и поредицата "Лукс" на Дженифър Л. Арментраут, чийто герои бяха толкова забавни :D
Корицата. Мисля, че ще е страхотно ако ги издаваха в two editions - с меки и твърди корици. Така всеки щеше да избере това което му е присърце :)
3- На кой автор бихте възложили да ви напише каквото и да е книга?
Тук имам два отговора. Ако книгата ще е от живота - Колийн Хувър. За мен тя е най-добрата авторка на "обикновени" истории. А, ако искам нещо по-приключенско и фантастично ще заложа на Рик Риърдън. Той ме запали по четенето и затова има специално място в сърцето ми :D
4. Коя книга бихте изпратели в мазето на библиотеката?
"Да имитираш съвършенство" от Ребека Филипс. Напълно бях забравила за съществуването на тази книга и факта че съм я чела, докато не я мярна преди няколко дни в Хеликона.
Влюбена съм в българските корици на "Скълдъгъри Плезънт" и въобще кориците на издателство Арт Лайн.
6. Чие лице на герой бихте сложили на монета?
Хари Потър :) Всичко започна от Джоан Роулинг и нейният"Хари Потър". Бих сложила и Елиас Валерий от "Въглен в пепелта". Причината е, че действието в книгата ми напомняше на времената в Древен Рим и това най-много ми се вързва с изсичането на монети. Пък и името му е едно такова... императорско :D
7. Коя книга би спечела награда за "Владетел на Книгите 2016"?
Без да се замислям - "Звезден полет" . Това е новата ми любима книга :)
Публикувано от Anna Atanasova в 2:11 ч. Няма коментари:
Етикети: #книжен таг, #book, #book tag, книги, book, of, rules, tag
Да срещнеш рокбожественярското момче от Бруклин (ревю на "Girl Online")
Здравейте! Малко ми е трудно да започна това ревю, просто защото нямах абсолютно никакви очаквания относно книгата... Купих си я само и единствено заради Зоела. Не че съм й голям фен или нещо подобно. Всъщност съм гледала само три нейни клипа, но не мога да отрека, че я харесвам. Тя винаги е толкова усмихната, лъчезарна и позитивна, а атмосферата във видеата й е толкова момичешка и уютна :)
Историята не е нищо, което вече не сме чели в така добре познатите ни фенфикове. Главната героиня е поредното напълно обикновено момиче. Понеже е срамежлива и неуверена, Пени решава да създаде анонимен блог, за да има място където да излива черно на бяло разсъжденията си по различните тийнейджърски проблеми. За нея блога е като дневник. Постепенно в него намират отдушник и други хора, и така списъкът й с последователи започва да нараства все повече и повече.
Междувременно Коледа наближава, а родителите на Пени получават оферта за работа в Ню Йорк. Главната ни героиня не е много ентусиазирана понеже има други планове и отказва да ги придружи. Seriosly? Ню Йорк Пени, Ню Йорк!!! Както и да е, след поредица от сконфузни и подронващи авторитета случки (който не пожелавам на никой), тя е принудена да замине с тях. И така семейството на Пени + най-добрият й приятел - Елиът, се оказват в столицата на света, позната още като Голямата ябълка и Градът, който никога не спи :)
Там, напълно неочаквано тя се натъква на Ноа - рокбожественярското момче от Бруклин. Двамата веднага се пасват един с друг и започват един... така да се каже романс :D Проблемът обаче е, че Пени трябва да се прибира в Англия и времето им изтича. Плюс това, Ноа може и да е премълчал някоя и друго подробност за себе си :D
Зоела определено е написа историята за по-младата си аудитория. В книгата се наблягаше на теми като първото влюбване и последиците от него, неувереността, ревността, истинските приятелства, завистта и хейтърството, страховете и изправянето ни пред тях.
Може би ако я бях прочела преди няколко годинки щеше да ми допадне много повече. Не че не я харесах, просто на фона на всички онези книги имаше неща които ми липсваха. В Goodreads и дадох три звезди защото действие се разви твърде бързо за вкуса ми. А пък и с цялото това влюбване от първия поглед, която обаче е възпрепятствано ми напомняше на времената с фенфикове. Въпреки това харесах героите и взаимоотношенията между тях. И за двамата това бе първата любов и... ами просто бяха сладки :)
Пени беше стеснителна и срамежлива, и гледаше да не се набива много, много на очи. Мисля, че охарактеризирането с нея бе лесно и всеки може да намери някоя своя черта в героинята. Хареса ми това, че тя обичаше да снима и пише, две мой любими хобита :) (въпреки, че второто не винаги ми се получава толкова добре).
И Ноа. Като изключим цялата тази работа с "тайната му", коeто според мен си бе доста предвидимо от самото начало, твърдо си ги шипвах. Особено след всички онези обиколки из дебрите на Ню Йорк и посещенията на артистичните ресторанти :)
Като цяло, мисля че лоша книга няма. Дали ще ти се хареса или не, дали ще намериш някакъв смисъл или не, зависи изцяло от различните читатели. Според мен "Girl Onlne" не е от книгите които ще се препрочитат редовно. Или пък от типа, които ще остават с нас за дълго. А ако търсите шедьовър, то определено няма да го намерите тук. Въпреки това, някои от моментите в книгата наистина успяха да ме разсмеят, а други да ме жегнат. Точно и затова я препоръчвам на тези от вас, на която им се чете нещо разтоварващо, без излишен замисъл. Определено мисля да прочета продължението защото ми е любопитно как ще се развият нещата за напред. А пък и имам едно такова чувство, че следваща книга ще е по-добра :) Тук е и момента да спомена, че май ще има и трета. Та, май това беше от мен :)
Публикувано от Anna Atanasova в 12:32 ч. Няма коментари:
Етикети: #ревю, #book, #books, зое, зоела, издателство кръгозор, книжно ревю, book, books, girl, girl online, online
Здравейте приятели! Днес, когато със Скот видяхме този таг от Yuli , си казахме: "Това е, веднага трябва да направим този таг. Та това сме нииие :D " Сега сериозно. Беше интересно да изкараме тези книги и герои за които не знаехме,че са ни подтикнали към четенето или са ни направили впечатление. Enjoy. Stiles&Scott.
1. Scott McCall - The character who evolved the most in a book
Скот: Може би Ем от "Всички наши вчерашни дни". Израсна много през книгата
Стайлс: Лайа от "Въглен в пепелта". От едно неуверено и плашливо момиче, накрая се превърна в истински борец :)
Стайлс: "Феникс" от Джос Стърлинг. Помня, че след като прочетох "Скай" останах с впечатлението, че Айвс е най-безинтересния от братята Бенедикт и следователно неговата история ще е най-скучна. А то пък накрая точно той и Феникс се оказаха любимците ми. Какво да кажа, обичам тези обрати.
3. Lydia Martin - A book with a pretty cover
Стайлс: Българската корица на "Сезонът на злополуките" определено е моя фаворит.
4.Alison Argent - A book with forbidden love
Стайлс: Тъмнейший от поредицата "Гриша". Въпреки че той бе лошия в случая, мисля че всички които сме чели книгата го обичаме. При това много :) А бе, идеално изградения злодей според мен.
Стайлс: "Изчезналият герой" и "Girl Online".
Стайлс: Ех, момчета слънца :D Понеже преди малко свърших с "Звезден полет" ще кажа Доран. Той играеше футбол. Не много активно, но все пак :)
Това беше от нас. Надяваме се тага да ви е харесал. От своя страна тагваме Pavlina и Tedy Не знаем дали сте фенове на сериала, но ще ни е супер интересно да прочетем отговорите ви :)
Публикувано от Anna Atanasova в 11:34 ч. 2 коментара:
Етикети: #book, #book characters, #book tag, #books, book, tag, teen, wolf
Миналото пречи на бъдещето (Ревю на "Грозна любов"...
Възможно ли е да се влюбиш в човек, без дори да си...
Да срещнеш рокбожественярското момче от Бруклин (р...